Въпрос с искане за писмен отговор E-003236/2026
до Комисията
Член 144 от Правилника за дейността
Ивайло Вълчев (ECR)

Относно:	Преходно прилагане на член 45, параграф 3 от Регламента относно опаковките и отпадъците от опаковки спрямо малките предприятия
От 12 август 2026 г. член 45( 3) от Регламент (ЕС) 2025/40 ще задължава установените в ЕС производители, които продават пряко на крайни потребители в друга държава членка, да назначат в нея упълномощен представител във връзка с разширената отговорност на производителя.
За занаятчиите и микропроизводителите, които продават малки количества зад граница, включително чрез платформи, фиксираните разходи и административната тежест могат да бъдат непропорционални. Това важи дори когато са регистрирани в съответните национални схеми и изпълняват задълженията си за отчитане и заплащане на дължимите вноски.
С COM(2025) 982 се предлага прилагането на тази разпоредба да бъде спряно, но едва от влизането в сила на изменящия регламент. Ако той бъде приет след 12 август, предприятията може да бъдат принудени временно да наемат представители, а скоро след това да прекратят договорите си с тях.
1.	Как Комисията възнамерява да предотврати временното прилагане на това изискване и произтичащите от него ненужни разходи?
2.	Би ли подкрепила спирането да се прилага, считано от 12 август 2026 г., поне за установените в ЕС микро- и малки предприятия?
3.	До влизането в сила на изменението ще координира ли Комисията с държавите членки пропорционален и последователен подход към правоприлагането, без да се засягат останалите задължения, произтичащи от разширената отговорност на производителя?

